Ja mes de lui n'avron nul bien: 
Nos quidion qu'il n'eüst rien; 
Mes ne dot pas qu'il n'eit encor 
Ovec sei merveillos tresor: 
Ja huge n’eüst fet ferrer, 
Ne fust por aveir enserrer. 
Il mesura ier grant chatel 
O le boissel de nostre ostel: 
Nos i avon deniers trovez 
Qui s'erent es creves colez. 
Tot avon perdu par reison, 
Il ne hante mes en meison 
Ne ovec nos si come il seut. 
Je ne sei, se Deus me conseut, 
Come nos le puisson retrere, 
Quer trop li avon fet contrere." 
Cele respont: „Je m'en merveil; 
Mes or vos donrei boen conseil: 
Henoron le et tenon chier, 
Et au lever et au cochier 
Le servon come nostre pere, 
Si li feson plus bele chere 
Que nos n'avon fet une pose, 
Que ja mar voudra tele chose 
Qu'il n'eit tot a sa volenté: 
Dras, linges eit a grant plenté 
Et a vestir et a chaucier. 
Se bien le savon enchaucier, 
Nos avron quanque il avra; 
Ja si garder ne se savra." 
Mout se sont celes entremises 
De fere braies et chemises 
Au plus vistement que il porent, 
Del mellor linge que il orent. 
Mout li donent, mout li prametent; 
Et les dous gendres s'entremetent, 
Qui volentiers fussent si heir, 
De servir le tot lor poeir: 
Ne li sunt or mes nul estranges; 
Asez a dras, linges et langes, 
Chapes, jupes, manteaus et cotes, 
Sollers a laz, hueses et botes, 
A remüement a les dras 
Et le palefrei gros et gras 
Por sei deduire a chevauchier. 
Mout le teneient entr'eus chier: 
Il ne voleit rien qu'il n’eüst 
Que l'en por denier conseüst. 
Mout l'enorent et mout li donent, 
Quanque il ont li abandonent, 
Chevaus et robes et deniers 
Dom il preneit mout volentiers, 
Quer il donout a povre gent 
Mout volentiers de son argent. 
Mout les teneit en grant chierté, 
Bien saveit qu'ert a povreté, 
Quer il meismes out sofferte 
Meinte mesese par poverte. 
N:o 4. 
161 
Issi estut, ce fu la some, 
Bien longuement a cel prodome 
Tant que vers sa fin afebli; 
Mes il ne mist mie en obli 
Ce que ses filles fet li orent, 
Tot l’ennui primes que il porent, 
Et puis par l'engin qu'il trova 
Li firent quanqu'il lor rova 
Par son sens et par sa veisdie. 
Puis li prist une maladie: 
Bien vit qu'il l'estoveit fenir. 
Ses dous gendres a fet venir 
Et ses dous filles devant sei, 
Si lor a mostré en segrei: 
„O vos", dist il, ‚ai demoré, 
Et vos m'avez mout henoré, 
Les voz merciz, et chier tenu 
Et ma feblece sostenu: 
Or vez que je sui au morir. 
Une nen vos veil descovrir 
Que mout ai celee et teile, 
N'encor ne veil qu'el seit seüe, 
Ainz en veil estre si certain 
Que chescun m'afit de sa main 
Que cele huge n'iert overte 
Ne ceste chose descoverte 
En tot le mont a creature 
Devant enprés ma sepouture; 
Mes quant le cors ert enterré 
Et le service tot finé 
Et fet avreiz la charité 
Qui del mien estes herité 
Com vos savez qu'os devez fere 
Que l'en le puisse en bien retrere, 
Quant trestot ce sera remés, 
Lors prendreiz soz cest lit les clés, 
Vostre huge deffermereiz, 
Si prenez ce qu'os trovereiz. 
II ni a mie grant aveir, 
Mes mestier vos porreit aveir.” 
Issi avint come il devise: 
Mout li firent riche servise 
Et pein departir et argent 
As clers et a la povre gent; 
Puis revindrent toz quatre arriere, 
Les clés pristrent soz la litiere, 
Les serreüres deffermerent, 
La huge ovrirent, s'i troverent 
Le mail et le brief, et riens plus. 
Lors furent dolenz et confus: 
Mout se tindrent a desconfiz. 
Meinte reproche et meint affiz 
. Unt a lor fames reprové 
Por ce qu'aveir n'orent trové. 
Del brief quiderent qu'il deiist 
Enseignier ou l'aveir fust; 
Por ce ont un chapelain quis, 
Si li ont prié et requis 
21 
